open-index/open-wikipedia-markdown huggingface dataset:
ΟΦΚ Τσάμπιονς Λιγκ

Το **ΟΦΚ Τσάμπιονς Λιγκ** (αγγλικά: *OFC Champions League*), γνωστό και ως *O-League*, είναι η αρχαιότερη ποδοσφαιρική διοργάνωση στην Ωκεανία. Διοργανώνεται από την Ποδοσφαιρική Συνομοσπονδία Ωκεανίας (OFC), υπεύθυνη για τις ποδοσφαιρικές διοργανώσεις της Ωκεανίας. 

Πήρε τη σημερινή του μορφή το 2007, καθώς διαδέχτηκε το *Πρωτάθλημα Συλλόγων Ωκεανίας* (Oceania Club Championship). Οι ομάδες από τη Νέα Ζηλανδία έχουν κερδίσει δέκα τίτλους και μόλις ένα τίτλο κατέκτησε μια ομάδα από την Παπούα Νέα Γουινέα η Χεκάρι Γιουνάιτεντ, η οποία αναδείχτηκε πρωταθλήτρια Ωκεανίας την περίοδο 2009-2010, νικώντας την Γουαϊτακέρε Γιουνάιτεντ από τη Νέα Ζηλανδία και έγινε η πρώτη ομάδα του Ειρηνικού που πέτυχε κάτι τέτοιο.

## Το Πρωτάθλημα Συλλόγων
Στην αρχή, η διοργάνωση αφορούσε μόνο τους πρωταθλητές της Νέας Ζηλανδίας και της Αυστραλίας οι οποίοι αγωνίζωνταν στον τελικό. Ο πρώτος τελικός πραγματοποιήθηκε το 1987 και η πρώτη ομάδα που κατέκτησε τον τίτλο ήταν η Αντελάιντ Σίτι.
Στη συνέχεια, μετά από 12 χρόνια παύσης του θεσμού, η ΟΦΚ διοργάνωσε το Κύπελλο Ωκεανίας. Τον Ιανουάριο του 1999 πραγματοποιήθηκε το Πρωτάθλημα Συλλόγων Ωκεανίας στο Φίτζι με διοργανώτριες πόλεις τις Νάντι και Λαουτόκα. Εννέα ομάδες έλαβαν μέρος, με την αυστραλιανή Σάουθ Μέλμπουρν να κερδίζει τελικά το τρόπαιο και μία θέση στο Παγκόσμιο κύπελλο συλλόγων της FIFA για το 2000 το οποίο πραγματοποιήθηκε στη Βραζιλία.
Ο επόμενος διαγωνισμός πραγματοποιήθηκε δύο χρόνια αργότερα, και πάλι με μία αυστραλιανή ομάδα να κερδίζει τον τίτλο. Η  Γουόλλονγκονγκ Γουλβς στέφθηκε πρωταθλήτρια Ωκεανίας κερδίζοντας στον τελικό την Ταφέα εκπρόσωπο του Βανουάτου.
Δύο ακόμα διοργανώσεις πραγματοποιήθηκαν με αυτό το όνομα και τη μορφή, με πρωταθλήτριες τις Σίδνεϊ ΦΚ και Όκλαντ Σίτι αντίστοιχα.
Η ΟΦΚ αποφάσισε να αλλάξει τη μορφή της διοργάνωσης, καθώς και το όνομα, έτσι ώστε την επόμενη περίοδο πήρε την ονομασία ΟΦΚ Τσάμπιονς Λιγκ.

## Τελικοί
Προηγούμενοι νικητές είναι:

### Πρωτάθλημα Συλλόγων Ωκεανίας

### ΟΦΚ Τσάμπιονς Λιγκ

*Από την περίοδο 2012-13, ο τελικός είναι μονός και διεξάγεται σε προκαθορισμένο γήπεδο.
*Την περίοδο 2013-14, αποφασίστηκε η επαναχρησιμοποίηση των διπλών αγώνων στον τελικό.
*Από την περίοδο 2014-15, ο τελικός είναι μονός και διεξάγεται σε προκαθορισμένο γήπεδο.
*Από το 2017, αποφασίστηκε η επαναχρησιμοποίηση των διπλών αγώνων στον τελικό.
*Από το 2019 ο τελικός διεξάγεται με μονό αγώνα.

## Επιδόσεις του κάθε συλλόγου

**Σημειώσεις**

1. Η Αυστραλία δεν αποτελεί πλέον μέλος της ΟΦΚ.

## Παραπομπές


## Εξωτερικοί σύνδεσμοι

* Επίσημη ιστοσελίδα

Κατηγορία:Διεθνείς διασυλλογικές διοργανώσεις ποδοσφαίρου
Κατηγορία:Ποδόσφαιρο στην Ωκεανία
39 (αριθμός)

Το **39** (τριάντα εννέα) είναι ο φυσικός αριθμός που βρίσκεται μετά από το 38 και πριν από το 40. Είναι ένας περιττός αριθμός, αφού δεν διαιρείται με το 2, στο σύνολο των φυσικών αριθμών. Ο αριθμός 39 συμβολίζεται ως **XXΧIX** στο ρωμαϊκό σύστημα αρίθμησης και ως ΛΘ´ ή λθ´ στο ελληνικό σύστημα αρίθμησης.

## Στα μαθηματικά
* Το 39 είναι σύνθετος αριθμός καθώς οι φυσικοί διαιρέτες του είναι 1, 13 και 39, δηλαδή έχει και άλλους φυσικούς διαιρέτες, εκτός του 1 και του εαυτού του. Ο επόμενος σύνθετος αριθμός είναι το 40.
* Το ανάπτυγμα πρώτων παραγόντων του 39 είναι 39 = 3 · 13.
* Το 39 είναι ημιπρώτος αριθμός, διότι αποτελεί γινόμενο δύο πρώτων αριθμών (3 · 13).

## Το 39 στη Χημεία
* Ο ατομικός αριθμός 39 αντιστοιχεί στο ύττριο.

## Το 39 στην Αστρονομία
* Το Μεσιέ 39 είναι ένα ανοικτό σμήνος σε απόσταση 825 ετών φωτός στον αστερισμό Κύκνος. 

## Αναφορές και παρατηρήσεις


## Εξωτερικοί σύνδεσμοι

Κατηγορία:Σύνθετοι αριθμοί
Ταρκύνιος και Λουκρητία (Τιτσιάνο)

Η ελαιογραφία **Ταρκύνιος και Λουκρητία** του Τιτσιάνο αναφέρεται σε ένα επεισόδιο του έβδομου και τελευταίου βασιλιά του Ταρκύνιου του Υπερήφανου (Superbus) (534 π.Χ.- 510 π.Χ.) στην χρονική δηλαδή περίοδο που στην Αθήνα βασίλευε ο Πεισίστρατος.

## Παραπομπές


## Εξωτερικοί σύνδεσμοι
* σελίδα καταλόγου
* λεπτομέρειες ελαιογραφίας 

Κατηγορία:Έργα αναγεννησιακής ζωγραφικής
Πειρατεία στον Ινδικό Ωκεανό

Μαζί με την Καραϊβική Θάλασσα, ο **[[Ινδικός Ωκεανός]]** ήταν παλιότερα ένα από τα σημαντικότερα κέντρα της θαλάσσιας **[[πειρατεία]]ς**. Η δραστηριότητα αυτή ήταν, τότε, επικεντρωμένη στο νοτιοδυτικό τμήμα της περιοχής αυτής, δηλαδή στην ευρύτερη περιοχή της Μαδαγασκάρης, των Νησιών Μασκαρέν και των Σεϋχελλών. Σήμερα, έχει μετατοπιστεί προς την Υεμένη και τα Στενά της Μαλάκα, κάτι που εξηγείται από την δημιουργία νέων θαλάσσιων οδών μετά το άνοιγμα της Διώρυγας του Σουέζ. Μια νέα οικονομική διάσταση έχει κάνει την εμφάνισή της εδώ και τριάντα χρόνια με την ανακάλυψη και εκμετάλλευση ψαρικών ειδών (Dissostichus) με υψηλή εμπορική αξία (Ιαπωνία), με την αλιευτική πειρατεία που αποτελεί προϊόν παραγαδοκάικων με ψεύτικη σημαία.

## Ιστορία
[thumb|Νεκροταφείο πειρατών στην [Ιλ Σαιντ-Μαρί (Μαδαγασκάρη)]]
Η ανάπτυξη της πειρατείας στον Ινδικό ωκεανό οφείλεται κυρίως στις προσπάθειες για την καταπολέμηση της πειρατείας στην Καραϊβική που πραγματοποιούσε το Βρετανικό Ναυτικό, το οποίο της πρόσαπτε το γεγονός ότι αποτελούσε κίνδυνο για την θαλάσσια κυκλοφορία, αλλά και ότι ήταν επικίνδυνη για τις ισονομικές και ελευθεριακές ιδέες της, ενώ, ταυτόχρονα, αποτελούσε και κίνδυνο για την Εκκλησία και το Στέμμα. Εκδιωγμένοι από την Καραϊβική, les Frères de la Côte ήρθαν, τότε, να δημιουργήσουν νέες βάσεις στον Ινδικό Ωκεανό.

Στην περιοχή, ωστόσο, υπήρχαν πολύ λιγότερα νησιά, ενώ οι εμπορικές συναλλαγές δεν ήταν επικεντρωμένες σε μόνο μία θαλάσσια οδό, καθώς διάσχιζαν είτε το Κανάλι της Μοζαμβίκης είτε έπλεαν κατά μήκος των ανατολικών ακτών της Μαδαγασκάρης. Έκτοτε, σύμφωνα με τον συγγραφέα Ντάνιελ Ντεφόε, ο οποίος ήταν από τους πλέον ειδικούς εκείνης της εποχής για θέματα σχετικά με την πειρατεία, οι πειρατές ίδρυσαν μια Δημοκρατία στην Γκραντ Ιλ, στην οποία και έδωσαν την ονομασία *[[Libertalia]]*.

*Ουίλιαμ Κιντ
*Ολιβιέ Λεβασέρ
*Ρομπέρ Συρκούφ
*Τζον Τέιλορ

## Δείτε επίσης
*Πειρατεία στην Καραϊβική
*Ναυμαχία του Ανζουάν
*Ναυμαχία του Σαιν-Ντενί
*Κρυπτόγραμμα του Λα Μπυζ
*Θησαυρός του Λα Μπυζ

### Βιβλιογραφία
**La Voile noire, aventuriers des Caraïbes et de l'océan Indien*, Mikhaïl W. Ramseier, Editions Favre, 2006.
**La traite et les navires négriers*, Didier Lauglaney.
**Les mutins de la liberté*, roman, Daniel Vaxelaire.
**Pirate de légines (Océan Indien austral)*, essai documentaire, Jacques Nougier.
*Nathalie Fontaine, *Pirates, corsaires et forbans dans l'océan Indien : impact d'un épisode de l'histoire régionale sur les mentalités actuelles*, Université de la Réunion, 2001, 99 p. (mémoire de DEA de Lettres et sciences sociales)  

 
*
Κατηγορία:Ινδικός Ωκεανός
77 (αριθμός)

Το **77** (εβδομήντα επτά) είναι ο φυσικός αριθμός που βρίσκεται μετά από το 76 και πριν από το 78. Είναι περιττός αριθμός, αφού δε διαιρείται με το 2, στο σύνολο των φυσικών αριθμών. Ο αριθμός 77 συμβολίζεται ως **LXXVII** στο ρωμαϊκό σύστημα αρίθμησης και ως **ΟΖ΄** ή **οζ΄** στο ελληνικό σύστημα αρίθμησης.

## Στα μαθηματικά
* Το 77 είναι ένας σύνθετος αριθμός, αφού οι φυσικοί διαιρέτες του είναι 1, 7, 11 και 77, δηλαδή έχει και άλλους φυσικούς διαιρέτες, εκτός του 1 και του εαυτού του. Ο επόμενος σύνθετος αριθμός είναι το 78.
* Το ανάπτυγμα πρώτων παραγόντων του 77 είναι 77 = 7 · 11.
* Το 77 είναι ημιπρώτος αριθμός, διότι αποτελεί γινόμενο δύο πρώτων αριθμών (7 · 11).

### Οι βασικές πράξεις του 77
*Οι τετραγωνικές ρίζες του 77 είναι κατά προσέγγιση οι δύο άρρητοι αριθμοί ±8,7749643873921220604063883074163
* \mathrm{77! =  \prod_{i=1}^{77} i \simeq 1,4518309202828586963407078408631 \cdot 10^{113}} 
* \mathrm{ {}^277 = 77 \uparrow\uparrow 2 = 77^{77} \simeq 1,8188037387806198379277339915557 \cdot 10^{145}} 

## Το 77 στη Χημεία
* Ο ατομικός αριθμός 77 αντιστοιχεί στο ιρίδιο.

## Το 77 στην Αστρονομία
*Ο Μεσιέ 77 είναι ένας ενεργός γαλαξίας.
*Η 77 Φρίγκα είναι ένας μεγάλος αστεροειδής.

## Αναφορές και παρατηρήσεις


## Εξωτερικοί σύνδεσμοι

Κατηγορία:Σύνθετοι αριθμοί
84 (αριθμός)

Το **84** (ογδόντα τέσσερα) είναι ο φυσικός αριθμός που βρίσκεται μετά από το 83 και πριν από το 85. Είναι ένας άρτιος αριθμός, αφού 84:2 = 42, δηλαδή διαιρείται με το 2, στο σύνολο των φυσικών αριθμών. Ο αριθμός 84 συμβολίζεται ως **LXXXIV** στο ρωμαϊκό σύστημα αρίθμησης και ως ΠΔ΄ ή πδ΄ στο ελληνικό σύστημα αρίθμησης.

## Στα μαθηματικά
* Το 84 είναι ένας σύνθετος αριθμός, αφού οι φυσικοί διαιρέτες του είναι 1, 2, 3, 4, 6, 7, 12, 14, 21, 28, 42 και 84, δηλαδή έχει και άλλους φυσικούς διαιρέτες, εκτός του 1 και του εαυτού του. Ο επόμενος σύνθετος αριθμός είναι το 85.
* Το 84 είναι υπερτέλειος αριθμός, αφού το άθροισμα των διαιρετών του, πλην του εαυτού του, είναι μεγαλύτερο από τον ίδιο.
* Το ανάπτυγμα πρώτων παραγόντων του 84 είναι 84 = 2²·3·7.

### Οι βασικές πράξεις του 84
*Οι τετραγωνικές ρίζες του 84 είναι κατά προσέγγιση οι δύο άρρητοι αριθμοί ±9,165151389911680013176094387456
* \mathrm{84! =  \prod_{i=1}^{84} i \simeq 3,3142401345653532669993875791301 \cdot 10^{126}} 
* \mathrm{ {}^284 = 84 \uparrow\uparrow 2 = 84^{84} \simeq 4,3597343682732552236027988140691 \cdot 10^{161}} 

## Το 84 στη Χημεία
* Ο ατομικός αριθμός 84 αντιστοιχεί στο πολώνιο.
* Η μοριακή μάζα 84 (κατά προσέγγιση μονάδας) αντιστοιχεί (μεταξύ άλλων και) στο κυκλοεξάνιο.

## Το 84 στην Αστρονομία
* Ο Μεσιέ 84 είναι ένας ελλειπτικός γαλαξίας σε απόσταση περίπου 60 εκατομμυρίων ετών φωτός στον αστερισμό της Παρθένου.

## Αναφορές και παρατηρήσεις


## Εξωτερικοί σύνδεσμοι

Κατηγορία:Υπερτέλειοι αριθμοί
Κώστας Λιδωρίκης

Ο **Κώστας Λιδωρίκης** (Ναύπακτος, 1916 - Αθήνα, 28 Ιουνίου 2012) ήταν Έλληνας πολιτικός. Υπηρέτησε ως βουλευτής Φωκίδας με την ΕΡΕ και ως γενικός γραμματέας του υπουργείου Γεωργίας.

## Καριέρα
Ο θείος του, Κωνσταντίνος Λιδωρίκης του Αριστομένους ήταν υπουργός Εσωτερικών, Οικονομικών, και Παιδείας του Ελευθερίου Βενιζέλου. Μετά το θάνατο του θείου του, ο Κώστας κατήλθε ως υποψήφιος βουλευτής Φθιωτιδοφωκίδος με τον Συνδυασμό Εθνικής Πολιτικής Ενώσεως (Κόμμα Βενιζελικών Φιλελευθέρων) στις βουλευτικές εκλογές του 1946. Στις εκλογές εκείνες απέτυχε να εκλεγεί, καθώς συγκέντρωσε μόνο 984 ψήφους. Με το Κόμμα Φιλελευθέρων κατήλθε και στις επόμενες εκλογές, ως το 1961.

Το 1958 σε ομιλία του στους Δελφούς ο Κωνσταντίνος Γ. Καραμανλής προσκάλεσε το Λιδωρίκη στην ΕΡΕ, όπως και έγινε τρία χρόνια μετά, στις εκλογές του 1961. Ο Λιδωρίκης εξελέγη αυτή τη φορά και ήρθε πρώτος με περισσότερους από 7.700 σταυρούς. Στις πρόωρες εκλογές του 1963 ο Λιδωρίκης αποκλείστηκε από τα ψηφοδέλτια της ΕΡΕ που είχε αρχηγό τον Παναγιώτη Κανελλόπουλο, έπειτα από την κρίση ηγεσίας στη Δεξιά και την αναχώρηση του Καραμανλή για τη Γαλλία. Συνακόλουθα, στις εκλογές του 1963 ο Λιδωρίκης κατήλθε ως ανεξάρτητος με το Δημήτριο Λιανουλόπουλο, επίσης πρώην βουλευτή της ΕΡΕ που αποκλείστηκε από το να είναι υποψήφιος στις εκλογές. Με διαφορά λίγων ψήφων, οι ανεξάρτητοι απώλεσαν την έδρα.

Κατά τη δικτατορία των Συνταγματαρχών ο Λιδωρίκης συνομίλησε με το Γεώργιο Παπαδόπουλο, έπειτα από την προτροπή του καταγόμενου από τη Φωκίδα Νικολάου Μακαρέζου. Για το λόγο αυτό μετά τη Μεταπολίτευση δεν επετράπη στο Λιδωρίκη να συμμετάσχει στις εκλογές με τη ΝΔ.

Πέθανε σε ηλικία 96 ετών στο νοσοκομείο "Ευαγγελισμός" και κηδεύτηκε στο Πρώτο Νεκροταφείο. Ήταν δημότης Σεργούλας Δωρίδας,

## Πηγές
*Έφυγε Πλήρης Ημερών στα 96 του ο πρώην βουλευτής Φωκίδας Κώστας Λιδωρίκης, galaxiasfm.gr, 29-6-2012, ανακτήθηκε 29-6-2013.

Κατηγορία:Βουλευτές εκλεγμένοι με την ΕΡΕ
Κατηγορία:Βουλευτές Φωκίδας
Κωστας
Δραχμή, Δημοκρατική Κίνηση Πέντε Αστέρων

Η **Δραχμή, Ελληνική Δημοκρατική Κίνηση Πέντε Αστέρων** ήταν ελληνικό πολιτικό κόμμα, που ιδρύθηκε την 1η Μαΐου 2013 από τον Θεόδωρο Κατσανέβα.

## Σκοπός
Σκοπός του κόμματος ήταν η επιστροφή της Ελλάδας σε εθνικό νόμισμα, τη δραχμή. Αναφέρεται ότι ο συμβολισμός των πέντε αστέρων αφορά «την ανατροπή του μνημονίου, την επιστροφή στη δραχμή, την αυτοδύναμη ανάπτυξη, την εθνική αξιοπρέπεια  και στην κοινωνική δικαιοσύνη», αλλά σαφέστατα αναφέρεται και σύνδεση με το ιταλικό κόμμα Κίνημα Πέντε Αστέρων του κωμικού ηθοποιού Μπέπε Γκρίλο και στον ιταλικό τύπο ο Θ. Κατσανέβας αναφέρθηκε ως «Ο Έλληνας Μπέπε Γκρίλο». Το κόμμα αναφέρει ότι εκφράζει τον «πατριωτικό σοσιαλισμό».

Στις 15 Ιουλίου 2013, ο Νικήτας Μπαριτάκης, τέως Γραμματέας Τομεακής Επιτροπής Επικοινωνιών του ΠΑΣΟΚ εντάχθηκε στο κόμμα ενώ στις αρχές του ίδιου μήνα είχε γίνει σύσκεψη του κόμματος της Δραχμής 5 αστέρων με το Πατριωτικό Κοινωνικό Κίνημα όπου είχε διαπιστωθεί ταύτιση αρκετών θέσεών τους. Τον Σεπτέμβριο του 2013, ο δρ. Μπέρντ Λούκε (Bernd Lucke), ηγέτης του κόμματος «Εναλλακτική για τη Γερμανία» (Alternative für Deutschland ή AfD) δήλωσε ότι σταδιακά θα κάνει συμμαχίες με ομοϊδεάτες τους, όπως το κόμμα του κυρίου Κατσανέβα σε κοινή συνάντηση των δυο ευρωσκεπτικιστικών κομμάτων στη Γερμανία.

Στις ευρωεκλογές του 2014 συνεργάστηκε με το Πατριωτικό Κοινωνικό Κίνημα και το Ελληνικό Κοινωνικό Κίνημα, χωρίς ιδιαίτερη επιτυχία. Συγκέντρωσε 8.791 (0,15%) καταλαμβάνοντας την τριακοστή πρώτη θέση.

Το κόμμα με ανακοίνωσή του το 2015, γνωστοποίησε ότι οι δημοσιεύσεις του θα έχουν πλεόν κυρίως δημοσιογραφικό χαρακτήρα, καταργώντας στην ουσία την κομματική του λειτουργία.

## Αποτελέσματα εκλογών
### Ευρωπαϊκό Κοινοβούλιο

## Αντιδράσεις στο διεθνή τύπο
Η δημιουργία του κόμματος καταγράφηκε στον Ιταλικό, στον Τουρκικό Τύπο αλλά και στις Βρυξέλλες δίνοντας σημασία αφενός στην επέκταση του κινήματος των Πέντε Αστέρων του Μπέπε Γκρίλο σε άλλη χώρα εκτός της Ιταλίας, αλλά και στον αντιμνημονιακό χαρακτήρα του κόμματος. Σε αμερικάνικη ιστοσελίδα δίνεται επίσης σημασία στην επέκταση του αισθήματος εναντίον του Ευρώ, σημειώνοντας ότι το κόμμα της Δραχμής Πέντε Αστέρων υποστηρίζει όχι απλά την αντίθεσή του στο μνημόνιο, αλλά και στην έξοδο της Ελλάδας από την ευρωζώνη, σημειώνοντας ότι την ίδια θέση έχει και το κόμμα Σχέδιο Β που ίδρυσε ο Αλέκος Αλαβάνος, μέλη του ΣΥΡΙΖΑ αλλά και το κυπριακό κόμμα ΑΚΕΛ. Αλλού, δίνεται σημασία στην «σύμπτωση απόψεων» στον λαϊκιστικό χαρακτήρα και εναντίον της ευρωπαϊκής ολοκλήρωσης όχι μόνο από αριστερά κόμματα όπως η Δραχμή 5 Αστέρων και το Σχέδιο Β, αλλά και κομμάτων όπως η ακροδεξιά Χρυσή Αυγή και το «πολυσυλλεκτικό δεξιό σχήμα» Ανεξάρτητοι Έλληνες και στην Ελλάδα αλλά και μεταξύ Νοτιο-Ευρωπαϊκών λαϊκιστικών κομμάτων. Σημασία επίσης δόθηκε στις προτάσεις του κόμματος για ενοποιημένο νόμισμα του χωρών του Ευρωπαϊκού Νότου (Ελλάδα, Ιταλία, Ισπανία, Πορτογαλία, Κύπρος).

## Παραπομπές


## Εξωτερικοί σύνδεσμοι
* 

Κατηγορία:Πρώην πολιτικά κόμματα στην Ελλάδα
Κατηγορία:Σοσιαλιστικά κόμματα
Κατηγορία:Ευρωσκεπτικιστικά κόμματα στην Ελλάδα
Διακήρυξη της Κέρκυρας

thumb|right|200px|Η πρώτη σελίδα της Διακήρυξης της Κέρκυρας
Ο όρος **Διακήρυξη της Κέρκυρας** αναφέρεται στη συμφωνία που συνυπογράφηκε στην Κέρκυρα στις 20 Ιουλίου του 1917, προς το τέλος του Α΄ Παγκόσμιου Πολέμου, από την εξόριστη Κυβέρνηση του Βασιλείου της Σερβίας και τη Γιουγκοσλαβική Επιτροπή εξόριστων πολιτικών ως εκπρόσωπο των Σλοβένων, Κροατών και Σέρβων που ζούσαν στην Αυστροουγγαρία. Η συμφωνία διακήρυσσε τη θέληση των Σέρβων, Σλοβένων και Κροατών να ζήσουν σ' ένα ενιαίο ανεξάρτητο κράτος με βάση την αρχή της αυτοδιάθεσης των λαών. Η Διακήρυξη της Κέρκυρας θεωρείται ιδρυτική διακήρυξη της Γιουγκοσλαβίας, καθώς οδήγησε τη 1 Δεκεμβρίου 1918 στην ίδρυση του Βασιλείου των Σέρβων, Κροατών και Σλοβένων, το οποίο μετονομάστηκε το 1929 σε Βασίλειο της Γιουγκοσλαβίας.

## Εξωτερικοί Σύνδεσμοι
* 
* Το κείμενο της Διακήρυξης της Κέρκυρας (στα Αγγλικά)
* Κέρκυρα: Το «νησί της σωτηρίας» του σερβικού λαού, εφημ. *Αγγελιοφόρος* Θεσσαλονίκης, Πέμπτη, 22 Σεπτεμβρίου 2011.

*
Κατηγορία:Ιστορία της Σλοβενίας
Κατηγορία:Συνθήκες της Σερβίας
Κατηγορία:Ιστορία της Κροατίας
Κατηγορία:Ιστορία της Σερβίας κατά την διάρκεια του Α΄ Παγκοσμίου Πολέμου
Κατηγορία:Βασίλειο της Σερβίας
Κατηγορία:Ιστορία της Κέρκυρας
Ξενοφών Γρηγόρης

Ο **Ξενοφών Γρηγόρης** (Σπανοχώρι Λευκάδας 1902-1988) ήταν Έλληνας γιατρός και πολιτικός της Αριστεράς. Ήταν βουλευτής Λευκάδας έπειτα από τις βουλευτικές εκλογές του 1963 και έπειτα από τις βουλευτικές εκλογές του 1964 με απόφαση του Εκλογοδικείου, τον Ιούλιο του του 1964
Ήταν παντρεμένος με τη Χαρίκλεια και απέκτησαν 3 παιδιά το Γιώργο,την Έμη και την Παναγιώτα.

## Βιογραφία
### Πρώτα χρόνια και σπουδές
Καταγόταν από φτωχική οικογένεια της Λευκάδας. Φοίτησε στο Γυμνάσιο της Χώρας στα 1914 και σπούδασε στην Ιατρική Σχολή του Πανεπιστημίου των Αθηνών. Αρνήθηκε να συνεχίσει τις σπουδές του στις ΗΠΑ με υποτροφία του ιδρύματος Ροκφέλερ. Αφοσιώθηκε με ευθύνη στο λειτούργημά του και σε ολόκληρο το νησί όταν έλεγαν "ο γιατρός" εννοούσαν τον ίδιο. 
### Πολεμική και αντιστασιακή δράση
Κατά τον Ελληνοϊταλικό Πόλεμο του 1940 έλαβε μέρος και προσέφερε τις υπηρεσίες του. Ανέπτυξε αντιστασιακή δράση εναντίον των Ναζί (και ως γραμματέας του ΕΑΜ Λευκάδας) έπειτα από την εισβολή των Γερμανών στην Ελλάδα, το 1941. Παράλληλα μερίμνησε για τη δημιουργία ιατρείων και κέντρων εμβολιασμού αλλά και  για τη συγκρότηση ενόπλων ομάδων κατά των κατακτητών. Για την τελευταία του δράση φυλακίστηκε στην απομόνωση από τους Ιταλούς επί πέντε μήνες. Την περίοδο εκείνη προσβλήθηκε από φυματίωση και η υγεία του επιδεινώθηκε από τον εκτοπισμό του μετά την απελευθέρωση.
### Βουλευτής
Πολιτεύτηκε στην ιδιαίτερη πατρίδα του και εξελέγη βουλευτής με την ΕΔΑ το 1963 και το 1964. Κατά την επταετία της χούντας, ο Ξενοφών Γρηγόρης και η σύζυγός του, Χαρίκλεια, υπέστησαν νέες εξορίες στη Γυάρο και στη Λέρο. Το 1970 εξαιτίας  "ανηκέστου βλάβης της υγείας του" επέστρεψε από την εξορία στη Λευκάδα, όπου συνέχισε να ασκεί το ιατρικό του λειτούργημα αφιλοκερδώς (σε πολλές περιπτώσεις πλήρωνε ο ίδιος για τα φάρμακα των ασθενών του).

## Θάνατος και κληρονομιά
Πέθανε στις 4 Μαΐου 1988 σε ηλικία 86 ετών. Το ιατρικό υλικό του (ανάμεσα στο οποίο και το μικροσκόπιο που χρησιμοποιούσε), δωρίστηκαν στη Χαραμόγλειο Βιβλιοθήκη από την κόρη του Ξενοφώντα, Παναγιώτα Γρηγόρη.

## Παραπομπές


## Πηγές
*Άρθρα και ομιλίες των: Απόστολου Μαργέλη, Γιώργου Κτενά, Πάνου Σταματέλου, Γιάννη Αθηνιώτη, από το έργο – αφιέρωμα του Συλλόγου Λευκαδίων Πάτρας (2001).
**Σύλλογος Λευκαδίων Ηλιούπολης «Η Φανερωμένη»*, Ημερολόγιο 2001. Προσωπικότητες της Λευκάδας του 19ου και του 20ού αιώνα.

## Εξωτερικοί σύνδεσμοι
*Αφιέρωμα: Ξενοφώντας Γρηγόρης, ο Γιατρός, ο Άνθρωπος -Α΄Μέρος, Βιολέττας Σάντα, εφ. Λευκαδίτικα Νέα,  ανάκτηση 29 Ιουνίου 2013.
*Αφιέρωμα στον Ξενοφώντα Γρηγόρη, 2ο μέρος, ανάκτηση 29-6-2013
*Ξενοφών Γρηγόρης στον ''Πανδέκτη'', του Εθνικού Ιδρύματος Ερευνών.

Κατηγορία:Βουλευτές εκλεγμένοι με την ΕΔΑ
Κατηγορία:Βουλευτές Λευκάδας
Γκαβρίλο Πρίντσιπ

Ο **Γκαβρίλο Πρίντσιπ** (*Гаврило Принцип*, 25 Ιουλίου 1894 - 28 Απριλίου 1918) ήταν Σερβοβόσνιος που δολοφόνησε  τον Αρχιδούκα Φραγκίσκο Φερδινάνδο της Αυστρίας και τη γυναίκα του, Σοφία, Δούκισσα του Χόχενμπεργκ, στο  Σεράγεβο στις 28 Ιουνίου 1914. Ο Πρίντσιπ και οι συνεργοί του συνελήφθησαν και ενέπλεξαν κάποια από τα μέλη του Σερβικού στρατού, οδηγώντας την  Αυστροουγγαρία να εκδώσει ένα επίσημο διπλωματικό ανακοινωθέν προς τη Σερβία γνωστό και ως το  Τελεσίγραφο του Ιουλίου. Αυτό χρησιμοποιήθηκε ως η δικαιολογία  για την κήρυξη του Α' Παγκοσμίου Πολέμου. Ο Πρίντσιπ ήταν ένας Γιουγκοσλάβος εθνικιστής σχετιζόμενος με το κίνημα Μλάντα Μπόσνα (Νεαρά Βοσνία), που κυρίως αποτελούνταν από Σέρβους, αλλά επίσης από Μουσουλμάνους Σλάβους και Κροάτες. Κατά τη διάρκεια της δίκης του δήλωσε: "Είμαι Γιουγκοσλάβος εθνικιστής που επιδιώκω την ενοποίηση όλων των Γιουγκοσλάβων και μου είναι αδιάφορη η μορφή του κράτους που θα δημιουργηθεί, αλλά θα πρέπει να είναι ανεξάρτητο από την Αυστρία."

## Παιδικά χρόνια
Ο Γκαβρίλο Πρίντσιπ γεννήθηκε σε ένα απομακρυσμένο χωριό της Ομπλιάι κοντά στο  Μποσάνσκο Γκράχοβο, μέρος που την εποχή εκείνη ήταν *[[de jure|ντε γιούρε]]* μέρος του του Βιλαετίου της Βοσνίας εντός της  Οθωμανικής Αυτοκρατορίας, αν και η επαρχία  είχε από το 1878 καταληφθεί από την  Αυστροουγγαρία που την κυβερνούσε ως εξαρτημένη περιοχή της, ένα *[[de facto|ντε φάκτο]]* τμήμα της Αυστροουγγαρίας. Οι γονείς του, ο πατέρας Πέταρ, ο οποίος ήταν ταχυδρόμος και η Μαρίγια (πατρικό Μίτσιτς) είχαν εννέα παιδιά, έξι από τα οποία πέθαναν σε παιδική ηλικία. Οι φτωχοί γονείς του δεν μπορούσαν να του παράσχουν τα απαραίτητα και να τον στείλουν να ζήσει με έναν μεγαλύτερο αδερφό του στο  Σεράγεβο, τη σημερινή πρωτεύουσα της Βοσνίας και Ερζεγοβίνης.

## Παραπομπές

## Διαβάστε ακόμα
*
* Vladimir Dedijer, *Road to Sarajevo*, Simon and Schuster, New York 1966.
*Drago Ljubibratić, *Gavrilo Princip*, Nolit, Belgrade 1969.
*Michèle Savary, *La vie et mort de Gavrilo Princip*, L'Age d'Homme 2004.
*Dušan T. Bataković (dir.), *Histoire du peuple serbe*, Lausanne, L'Age d'Homme 2005.

## Εξωτερικοί σύνδεσμοι
* 

Κατηγορία:Βόσνιοι εγκληματίες
Κατηγορία:Πρόσωπα του Α΄ Παγκοσμίου Πολέμου
Κατηγορία:Αθεϊστές
Συνθήκη Μαρτίου 1204

Η **Συνθήκη του Μαρτίου 1204** μεταξύ των Σταυροφόρων της Δ' Σταυροφορίας και του Δόγη Δάνδολου έγινε πριν την άλωση της Κωνσταντινούπολης που έλαβε χώρα τον επόμενο μήνα, τον Απρίλιο του 1204. Η συνθήκη είχε σκοπό να καθορίσει σε πρώτη φάση την μοιρασιά από τα πλούτη της Πόλης, την τύχη της Κωνσταντινούπολης και της Αυτοκρατορίας, αλλά και τις μελλοντικές σχέσεις των Σταυροφόρων με τη Βενετία και τον Πάπα, ώστε να μην υπάρχουν διχογνωμίες μετά από την πτώση της Πόλης, αλλά να γίνει διαχείριση της νέας κατάστασης με τάξη. Με βάση αυτή τη συνθήκη έγινε στους επόμενους μήνες η λεγόμενη Partitio terrarum imperii Romaniae, στην οποία οριστικοποιήθηκε η μοιρασιά των εδαφών στους Σταυροφόρους οι οποίοι είχαν εδραιώσει τη θέση τους στην Κωνσταντινούπολη.

Η συνθήκη αυτή έγινε μεταξύ των Σταυροφόρων και της Βενετίας, η οποία χρηματοδότησε τη Σταυροφορία και συνεπώς οι Σταυροφόροι ήταν υποχρεωμένοι να την λαμβάνουν υπόψη τους στις αποφάσεις τους και να προβλέψουν την αποπληρωμή των εξόδων της. Η πλευρά των Σταυροφόρων αποφάσισε μέσω των αρχηγών τους του Μαρκησίου Βονιφάτιου του Μομφερρατικού, του Βαλδουίνου Κόμητα της Φλάνδρας και του Αινώ, του Λουδοβίκου του Μπλουά και του Ούγου Σαιντ-Πωλ, ενώ θεωρείται ότι από την πλευρά της Βενετίας οι αποφάσεις λαμβανόταν από τον δόγη Δάνδολο.

Η συμφωνία ήταν ότι:
*αυτοκράτορας θα εκλεγόταν ένας από τους ηγέτες των Σταυροφόρων
**η εκλογή θα γινόταν από 12 μελές συμβούλιο, έξη μέλη μη-Βενετούς Σταυροφόρους και έξη μέλη εκπροσώπους της Βενετίας
**αν η ψήφος είναι 6 προς 6, τότε η επιλογή θα γινόταν με κλήρο, αν ήταν πάνω από δυο υποψήφιοι, θα επιλεγόταν αυτός με τους περισσότερους ψήφους 
**ο αυτοκράτορας θα είχε έλεγχο όλης της αυτοκρατορίας
**όποιος Σταυροφόρος έμενε στα εδάφη της αυτοκρατορίας ένα χρόνο αργότερα από τη σύναψη της συμφωνίας (δηλαδή αν έμενε μετά το τέλος Μαρτίου του 2015), έπρεπε να πάρει όρκο υποταγής στον αυτοκράτορα
Από τα εδάφη της αυτοκρατορίας:
*Το ένα τέταρτο των εδαφών, το παλάτι των Βλαχερνών και το παλάτι του Βουκολέοντος θα δινόταν στον αυτοκράτορα
*Τα υπόλοιπα τρία τέταρτα, θα μοιράζονταν ίσα μεταξύ των Σταυροφόρων και της Βενετίας

## Αναφορές


Κατηγορία:Δ΄ Σταυροφορία
ß

thumb|το γράμμα σε εικόνα
Το γράμμα **ß** (γνωστό ως **Έστσετ/Εστσέτ** ή **Eszett** στα γερμανικά, ή **scharfes S** - κοφτερό S) είναι ένα γερμανικό γράμμα, το οποίο αποτελεί πλέον μέρος και του λατινικού αλφαβήτου, και αντικαθιστά τον συνδυασμό που χρησιμοποιούν οι υπόλοιπες γλώσσες που χρησιμοποιούν το λατινικό αλφάβητο, το ss. 

Το όνομα συνδυάζει τα ονόματα των γραμμάτων *s* () και *z* () στα γερμανικά. Στο Unicode ο χαρακτήρας Έστσετ γράφεται ως **κοφτερό s** και **έστσετ**.

Προέρχεται από το δίγραφο *[[sz]]*, το οποίο χρησιμοποιείται στην ορθογραφία των Παλαιών Υψηλών Γερμανικών και Μέσων Υψηλών Γερμανικών, αποτελούμενο από την ένωση του μακριού s και του z με ουρά, το οποίο συγχωνεύθηκε με το γράμμα-πρόγονο του εστσέτ. 

Το γράμμα έχει ενδιάμεση θέση ανάμεσα σε αυτή του κανονικού γράμματος και του συμπλέγματος. Συμπεριφέρεται ως σύμπλεγμα χωρίς ξεχωριστή θέση στο αλφάβητο. Θεωρείται ως το ισοδύναμο του  (όχι του ). Έχει και συμπεριφορά ως γράμμα καθώς η χρήση του επικαλύπτεται από ορθογραφικούς νόμους και περιβάλλει φωνολογικές πληροφορίες (η χρήση του ß μας δείχνει ότι το προηγούμενο φωνήεν είναι μακρό). Παραδοσιακά, το γράμμα δεν είχε κεφαλαία μορφή, ωστόσο μερικοί κατασκευαστές γραμματοσειρών έχουν εισάγει ανεπίσημες κεφαλαίες μορφές του ß. Το 2017 το Συμβούλιο Γερμανικής Ορθογραφίας ενέκρινε  την υιοθέτηση του κεφαλαίου ß (ẞ) στη γερμανική ορθογραφία, δίνοντας τέλος σε μια μακροχρόνια διαμάχη.

Ενώ το ß έχει χρησιμοποιηθεί ιστορικά ως δίγραφο του    και σε άλλες γλώσσες εκτός από τα γερμανικά, σήμερα χρησιμοποιείται μόνο στα γερμανικά. Τον 20ό αιώνα το γράμμα σταμάτησε να χρησιμοποιείται στα Ελβετικά Επίσημα Γερμανικά (χρησιμοποιούνται στο Λίχτενσταϊν και την Ελβετία), ενώ παραμένει μέρος της Επίσημης γερμανικής ορθογραφίας στις άλλες χώρες.

Το ß κωδικοποιήθηκε στο πρότυπο ECMA-94 (1985) στην θέση 223 (δεκαεξαδικό DF) και είναι κωδικοποιημένο στο πρότυπο Γιούνικοντ από την δημιουργία του. Η οντότητα HTML `&#x26;szlig` εισήχθη στην έκδοση του HTML 2.0 (1995). Η κεφαλαία μορφή εισήχθη στο πρότυπο ISO 10646 το 2008.

Μερικές γερμανικές λέξεις που το περιέχουν:

## Παραπομπές


Κατηγορία:Λατινικό αλφάβητο
Μουσταφά Ουλντ Σαλέκ

Ο Συνταγματάρχης **Μουσταφά Ουλντ Σαλέκ** (Mustafa Ould Salek, 1936-2012) ήταν Μαυριτανός στρατιωτικός, πρόεδρος της Μαυριτανίας από το 1978 ως το 1979.
## Καριέρα
Διορίστηκε στρατιωτικός διοικητής επί του επί πολλά έτη προέδρου Μοκτάρ Ουλντ Νταντά τον Φεβρουάριο του 1978 σε περίοδο που η Μαυριτανία αντιμετώπιζε σοβαρή οικονομική κρίση και απέτυχε να περιορίσει τη δράση του Μετώπου Πολισάριο της Δυτικής Σαχάρας το 1975 σε συμμαχία με το Μαρόκο. Στις 10 Ιουλίου 1978 ο Ουλντ Σαλέκ ηγήθηκε στρατιωτικού πραξικοπήματος εναντίον του προέδρου Νταντά και διορίστηκε επικεφαλής 20μελούς χούντας (με την ονομασία Στρατιωτική Επιτροπή για την Εθνική Αποκατάσταση ή CMRN. 

Θεωρούμενος ως γαλλόφιλος, πρόσεξε παράλληλα να μη διακοπεί η συμμαχία της χώρας του με το Μαρόκο. Απέτυχε να συνάψει ειρήνη με το μέτωπο των Πολισάριο (που είχαν αντιδράσει στην πτώση του Νταντά με το την είσοδό τους σε μια μονομερή εκεχειρία από τη σύγκρουση). Επίσης, απέτυχε να αντιμετωπίσει τη φυλετική ένταση ανάμεσα στους μαύρους Αφρικανούς της νότιας Μαυριτανίας και στους Άραβες του Βορρά (στη φυλή των οποίων ανήκε και ο ίδιος), ευνοώντας με διαχωρισμό μόνο τους δεύτερους. Συνακόλουθα, απομονώθηκε σταδιακά από το καθεστώς. Στις 6 Απριλίου 1979, με δεύτερο πραξικόπημα υπό τους συνταγματάρχες Αχμάντ ουλντ Μπουσεΐφ και Μουχάμαντ Κούνα Αϊνταλά η εξουσία του περιορίστηκε σε ρόλο Προέδρου με εθιμοτυπική εξουσία σε χούντα που αντικατέστησε την προηγούμενη. Η νέα στρατιωτική κυβέρνηση ονομάστηκε Στρατιωτική Επιτροπή για την Εθνική Σωτηρία (CMSN). Τον Μάιο αντικαταστάθηκε ως πρόεδρος από το Συνταγματάρχη Μοχάμαντ Λουλί.

Φυλακίστηκε την περίοδο από το 1981 ως το 1984 και εν συνεχεία κατήλθε ως ανεξάρτητος υποψήφιος στις προεδρικές εκλογές που διεξήχθησαν το 1992 , συγκεντρώνοντας ποσοστό 2,9% των ψήφων.

Πέθανε στο Παρίσι σε ηλικία 76 ετών στις 18 Δεκεμβρίου 2012..

## Παραπομπές


Κατηγορία:Στρατιωτικοί
Κατηγορία:Πραξικοπηματίες
Κατηγορία:Αρχηγοί κράτους της Μαυριτανίας
Ωμέγα (κυριλλικό αλφάβητο)

Το Ѡ είναι ένα κυριλλικό αλλά και όμως μη χρησιμοποιημένο λατινικό (Ωμ: Ω ɷ) που συμβολίζει το ελληνικό ωμέγα (ω).

## Ιστορία
Το ωμέγα (Ѡ ѡ) είναι ένα γράμμα που χρησιμοποιούνταν στις αρχές του κυριλλικού αλφαβήτου. Το όνομα και τη μορφή του προέρχονται από το ελληνικό γράμμα ωμέγα (Ω ω). 

Σε αντίθεση με την ελληνική, οι σλαβικές γλώσσες είχαν μόνο ένα / o / ήχο, έτσι το Ωμέγα χρησιμοποιήθηκε ελάχιστα.

Σε μεταγενέστερο του ημι-Γιουστάβου χειρόγραφο είχε χρησιμοποιηθεί για διακοσμητικούς σκοπούς, σε συνδυασμό με την ευρεία έκδοση (Ꙍ ꙍ), καθώς και του On (Ѻ ѻ).

## Παραπομπές

## Παρόμοια γράμματα
* Ѻ
* Ѽ
* Ѿ

Κατηγορία:Λατινικό αλφάβητο
Κατηγορία:Κυριλλικό αλφάβητο
Μάχη του Ερζερούμ

Η **μάχη του [[Ερζερούμ]]** ( , )  ήταν μια μεγάλης σημασίας μάχη που κέρδισε ο Ρωσικός στρατός κατά την εκστρατεία του Καυκάσου κατά τη διάρκεια του Α' παγκοσμίου πολέμου. Αποτέλεσμά της υπήρξε η κατάληψη του Ερζερούμ από τη Ρωσική Αυτοκρατορία.

## Υπόβαθρο

Μετά την ήττα στην μάχη του Σαρίκαμις (sarı kamış) το 1914, οι Οθωμανοί επιχείρησαν την αναδιοργάνωσή τους. Υπήρχαν ωστόσο πολλές δυσκολίες, κυρίως λόγω των γεγονότων της γενοκτονίας των Αρμενίων. Ο εφοδιασμός του οθωμανικού στρατού από τους Αρμένιους διακόπηκε και πολλοί στρατιώτες αρμενικής καταγωγής αποτάχθηκαν από το στράτευμα.

## Στρατιωτικές δυνάμεις

### Ρώσοι
Ο ρωσικός στρατός αποτελούνταν από 130.000 στρατιώτες πεζικού και 35.000 στρατιώτες ιππικού. Διέθετε εφεδρείες 160.000 ανδρών, 150 φορτηγά ανεφοδιασμού και 20 αεροπλάνα.

### Οθωμανοί
Οι οθωμανική διοίκηση βρέθηκε σε πολύ δύσκολη θέση και δεν κατόρθωσε να αναπτύξει ικανοποιητικές δυνάμεις. Έδωσε μεγαλύτερο βάρος στη μάχη της Καλλίπολης και στην αντιμέτωπιση των κινδύνων στη Μεσοποταμία. Συνολικά διέθετε 126.000 άνδρες από τους οποίους 50.539 ήταν μάχιμοι στρατιώτες. Διέθετε 74.057 τουφέκια, και 180 πυροβόλα. Το μεγαλύτερο μέρος του οπλισμού που προοριζόταν για την υπεράσπιση της πόλης στάλθηκε στην Καλλίπολη, ότι απέμεινε ήταν λιγότερο λειτουργικό, παλαιό και σε κακή κατάσταση. Ο στρατός δεν είχε επαρκή ανεφοδιασμό ακόμα και σε είδη διατροφής.

## Επιχειρήσεις
Οι Οθωμανοί δεν περίμεναν καμία στρατιωτική δραστηριότητα από την Ρωσική πλευρά κατά τη διάρκεια του χειμώνα. Μάλιστα ο διοικητής του στρατού Μαχμούτ Καμίλ έλειπε στην Κωνσταντινούπολη. Τον Ιανουάριο μάλιστα το χιόνι ξεπέρασε το ένα μέτρο στην περιοχή.

### Η πόλη του Ερζερούμ
Ο ρωσικός στρατός επιτέθηκε στο Ερζερούμ τόσο από βόρεια όσο και από νότια και είχε σημαντικές επιτυχίες. Αρχικά, δεν υπήρχε σχέδιο για την κατάληψη της πόλης, η οποία διέθετε εξαιρετική οχύρωση.  

Οι Οθωμανοί ωστόσο δεν μπόρεσαν να αποκρούσουν σχεδόν καμία από τις επιθετικές κινήσεις των Ρώσων. Η αδυναμία τους αυτή, κυρίως λόγω έλλειψης ανδρών και ικανού οπλισμού, τους ανάγκασε σε διαρκή υποχώρηση από τις θέσεις τους. Τελικά ο οθωμανικός στρατός εγκατέλειψε την άμυνα της πόλης και υποχώρησε αφήνοντας την να πέσει στα χέρια του Ρωσικού στρατού.

Το πρωί στις 16 Φεβρουαρίου το πρώτα κοζάκικα τμήματα του Ρώσικου στρατού εισήλθαν στην πόλη.

## Μετά την μάχη
Οι οθωμανικές δυνάμεις δεν πρόλαβαν να πανηγυρίσουν την νίκη στην Μάχη της Καλλίπολης. Η απώλεια του Ερζερούμ στοίχισε πολύ στην ψυχολογία του οθωμανικού στρατού. Λίγο καιρό αργότερα, τον Απρίλιο του 1916 ο ρωσικός στρατός θα καταλάβει την Τραπεζούντα.

## Παραπομπές


## Εξωτερικοί σύνδεσμοι
* 
*The Great War’ vol. 6, edited by H.W. Wilson, Chapter 109 'The Renewed Russian Offensive and the Fall of Erzerum' by F. A. McKenzie
*The Children’s Story of the War’ vol 5 'The Advance on Erzurum' by Sir Edward Parrott, M.A. L.L.D.

Ερζερουμ
Ανακωχή των Χριστουγέννων

Η **Ανακωχή των Χριστουγέννων** ήταν μια σειρά από εκτεταμένες ανεπίσημες εκεχειρίες που έλαβαν χώρα στο Δυτικό Μέτωπο στις γιορτές των Χριστουγέννων του 1914 κατά τη διάρκεια του Α' Παγκοσμίου Πολέμου. Κατά τη διάρκεια της βδομάδας πριν από τα Χριστούγεννα, Γερμανοί και Βρετανοί στρατιώτες άρχισαν να ανταλλάσσουν γιορτινές ευχές και τραγούδια ανάμεσα στα χαρακώματά τους. Σε μερικές περιπτώσεις η ένταση ελαττώθηκε σε βαθμό που οι στρατιώτες περπατούσαν απέναντι για να κουβεντιάσουν με τους αντιπάλους τους και να τους δώσουν δώρα. Την παραμονή και ανήμερα των Χριστουγέννων πολλοί στρατιώτες και από τις δυο πλευρές — καθώς και, σε μικρότερο βαθμό, Γαλλικές μονάδες — επιχείρησαν με δική τους πρωτοβουλία στην ουδέτερη ζώνη κάνοντας παρέα μεταξύ τους και ανταλλάσσοντας τρόφιμα και ενθύμια. Παράλληλα έγιναν κοινές κηδείες, ενώ σε πολλές από τις συναντήσεις οι αντίπαλοι στρατιώτες τραγούδησαν μαζί τα κάλαντα ή έπαιξαν μεταξύ τους ποδόσφαιρο.

Η ανακωχή θεωρείται μια συμβολική στιγμή ανθρωπισμού και ειρήνης μέσα σε μια από τις πιο βίαιες περιόδους της σύγχρονης ιστορίας. Δεν έλαβε χώρα παντού· σε κάποιες περιοχές του μετώπου οι μάχες συνεχίστηκαν όλη την ημέρα, ενώ σε άλλες απλώς οι δυο πλευρές συνεννοήθηκαν για την αποκομιδή των νεκρών. Την επόμενη χρονιά τα Χριστούγεννα μερικές μονάδες οργάνωσαν ξανά εκεχειρία με τους αντιπάλους, αλλά αυτό το φαινόμενο δεν ήταν τόσο εκτεταμένο όσο το 1914. Αυτό οφείλονταν μερικώς στις αυστηρές εντολές από τους ανωτέρους και των δύο πλευρών που απαγόρευαν αυτόν τον συγχρωτισμό. Το 1916, μετά από τις χωρίς προηγούμενο αιματηρές μάχες του Σομμ και του Βερντέν και την εκτεταμένη χρήση χημικών όπλων, όλο και περισσότερο οι στρατιώτες και των δύο πλευρών θεωρούσαν τους αντιπάλους τους ως υπάνθρωπους και έτσι δεν έγιναν απόπειρες για άλλες τέτοιες εκεχειρίες.

Κατά τα πρώτα χρόνια του στατικού πολέμου των χαρακωμάτων οι εκεχειρίες δεν περιορίζονταν στην περίοδο των Χριστουγέννων, αντανακλώντας την αναπτυσσόμενη διάθεση να κοιτάζει κάθε πλευρά τη δουλειά της (live and let live). Έτσι αντίπαλες μονάδες πεζικού που βρίσκονταν κοντά η μια στην άλλη απέφευγαν υπερβολικά βίαιες συμπεριφορές, συγχρωτίζονταν μεταξύ τους, συζητώντας ή ανταλλάσσοντας τσιγάρα. Σε μερικούς τομείς συμφωνήθηκαν περιστασιακά εκεχειρίες για να μπορέσουν οι στρατιώτες να μεταβούν ανάμεσα στις δυο γραμμές και να συλλέξουν τους τραυματίες και νεκρούς, ενώ σε άλλους υπήρχε σιωπηρή συμφωνία να μην ανταλλάσσονται πυροβολισμοί όταν οι άνδρες ξεκουράζονταν, ασκούνταν, ή δούλευαν, πλήρως ορατοί στον εχθρό. Οι εκεχειρίες των Χριστουγέννων είναι αξιοσημείωτες λόγω του μεγάλου αριθμού των ανδρών που συμμετείχαν και του βαθμού της συμμετοχής — ακόμα και στους πιο ειρηνικούς τομείς ήταν ασυνήθιστο να δει κανείς δεκάδες αντιπάλους να βρίσκονται μαζί στο φως της ημέρας.

## Παραπομπές


## Πηγές

* 
*  Originally published in French as *Freres des Tranchees*, 2005; containing:
* 
* 

## Πρόσθετες πηγές

* 
* 
* 
* 

Κατηγορία:Χριστούγεννα
Κατηγορία:Α΄ Παγκόσμιος Πόλεμος
Κατηγορία:Στρατιωτικός αθλητισμός
40 (αριθμός)

Το **40** (σαράντα) είναι ο φυσικός αριθμός που βρίσκεται μετά από το 39 και πριν από το 41. Είναι ένας άρτιος αριθμός, αφού 40:2 = 20, δηλαδή διαιρείται με το 2, στο σύνολο των φυσικών αριθμών. Ο αριθμός 40 συμβολίζεται ως **XL** στο ρωμαϊκό σύστημα αρίθμησης και ως Μ΄ ή μ΄ στο ελληνικό σύστημα αρίθμησης.

## Στα μαθηματικά
* Το 40 είναι σύνθετος αριθμός καθώς οι φυσικοί διαιρέτες του είναι 1, 2, 4, 5, 8, 10, 20 και 40, δηλαδή έχει και άλλους φυσικούς διαιρέτες, εκτός του 1 και του εαυτού του. Ο επόμενος σύνθετος αριθμός είναι το 42.
* Το 40 είναι υπερτέλειος αριθμός, αφού το άθροισμα των διαιρετών του, πλην του εαυτού του, είναι μεγαλύτερο από τον ίδιο.
* Το ανάπτυγμα πρώτων παραγόντων του 40 είναι 40 = 23·5.

## Το 40 στη Χημεία
* Ο ατομικός αριθμός 40 αντιστοιχεί στο ζιρκόνιο.

## Το 40 στην Αστρονομία
* Το Μεσιέ 40, γνωστό και σαν Winnecke 4, είναι ένας διπλός αστέρας σε απόσταση 510 ετών φωτός στον αστερισμό Μεγάλη Άρκτος.

## Αναφορές και παρατηρήσεις


## Εξωτερικοί σύνδεσμοι
* 
* 

Κατηγορία:Υπερτέλειοι αριθμοί
Προυντέντιος Μαράν

Ο **Προυντέντιος Μαράν** (Prudentius Maran, Σεζάν, Μαρν, 14 Οκτωβρίου 1683- Παρίσι, 2 Απριλίου 1762) ήταν Γάλλος Βενεδικτίνος λόγιος της συναγωγής των Μαυριστών και ήταν γνωστός ως πατρολόγος.

## Βιογραφία
Σπούδασε ανθρωπιστικές επιστήμες στο Παρίσι και μετά έγινε μοναχός στο τάγμα των Βενεδικτίνων στο αββαείο του Αγίου Φαρόν κοντά στο Μω (Meaux) στις 30 Ιανουαρίου 1703. Συνέχισε τις σπουδές του στο αββαείο του Αγίου Διονυσίου και συνεργάστηκε με τον συνάδελφό του μοναχό, Αντουάν-Ωγκυστέν Τουτέ (Touttée) στην έκδοση των έργων του Κυρίλλου της Ιερουσαλήμ. 

Το 1734 εξαναγκάστηκε να φύγει από το Σαιν Ζερμέν ντε Πρε (St. Germain-des-Pres) εξαιτίας του ότι ο Καρδινάλιος Μπισί τον υποπτεύτηκε ότι θα αποδεχόταν την παπική βούλα *[[Unigenitus]]*. Έπειτα από την ετήσια παραμονή του στο αββαείο του Ορμπέ στάλθηκε στο Σαιν Μαρτέν ντε Ποντουάζ  (St. Martin de Pontoise) και το 1737 μετακινήθηκε στο αββαείο του Μπλαν-Μαντώ  (Blancs-Manteaux), όπου παρέμεινε ως το θάνατό του.

## Έργα
Το καλύτερο του έργο είναι η έκδοση των έργων του μάρτυρα Ιουστίνου: *Justini philos. et martyris opera quae extant omnia necnon Tatiani, Athenagorae S. Theophili, Hermiae*. Επίσης, επιμελήθηκε:

*έργα του Κυρίλλου της Ιερουσαλήμ σε προπαρασκευή του Touttée: "S. Cyrilli Hieros. opera";
*τα έργα του Αγίου Κυπριανού που είχε ξεκινήσει ο  Ετιέν Μπαλούζ: "S. Cypriani opera"
*τον τρίτο τόμο των έργων του Αγίου Βασιλείου, με τους 2 πρώτους τόμους να έχουν ολοκληρωθεί από τον Γκαρνιέ.
Τα υπόλοιπα (όλα ανώνυμα) έργα του είναι: 

*"Dissertation sur les Sémiariens"(Paris, 1722);
*"Divinitas domini nostri Jesu Christi manifesta in scripturis et traditione" (Paris, 1746, new ed., Würzburg,1859);
*"La divinite de Jesus Christ prouvée contre les hérétiques et les déistes", 3 vols. (Paris, 1751);
*"La doctrine de l'écriture et des pères sur les guérisons miraculeuses" (Paris, 1754);
*"Les grandeurs de Jésus Christ avec la defense de sa divinité" (Paris, 1756).

## Σημειώσεις


## Αναφορές
*Άρθρο στην Καθολική Εγκυκλοπαίδεια
**Tassin, *Hist. litt. de la congreg. de Saint-Maur* (Brussels, 1770), 741-9 (Germ. tr., Frankfurt, 1773), II, 541-553;
**Le Cerf, *Bibliothèque hist. et crit. des auteurs de la congreg. de Saint-Maur* (The Hague, 1726), 293-8;
**Lama, *Bibl. des ecrivains de la Congreg. de Saint-Maur* (Munich and Paris, 1882), 180-2;
**Hurter, *Nomenclator Literarius*, IV, 3rd ed. (Innsbruck, 1810), 1452-5.

Κατηγορία:Γάλλοι λόγιοι
Apple III

Ο **Apple III** ήταν ο τρίτος  προσωπικός υπολογιστής 8-bit, της Apple ο οποίος παρουσιάστηκε τον Μάιο του 1980. Συμπλήρωσε  τον Apple II, ως περισσότερο επαγγελματική εκδοχή του, αλλά αποτέλεσε εμπορική αποτυχία. Ο βασικός λόγος ήταν  η πολύ υψηλή τιμή πώλησης και η έλλειψη καινοτομίας σε όλα τα επίπεδα σχεδίασης του.  Ήταν μερικώς συμβατός με τον Apple II. Η αρχική τιμή πώλησης στις ΗΠΑ ήταν από 4.340 δολάρια. Η παραγωγή του σταμάτησε τον Απρίλιο του 1984 έχοντας πουλήσει περίπου 70.000 κομμάτια. Τον διαδέχθηκε ο Apple Lisa και ο Apple IIe.   

## Μέλη της σειράς Apple IIΙ
**Apple III*
**Apple III Plus*, (παρουσιάστηκε τον Δεκέμβρη του 1983, όταν και σταμάτησε η παραγωγή του Apple ΙΙΙ). Διέθετε 256Kb μνήμη RAM, ενσωματωμένο ρολόι χρονισμού, περιπλεγμένη σάρωση στην οθόνη (*video interlacing*), επανασχεδιασμένο πληκτρολόγιο (στο πρότυπο του IIe) και σημαντικά χαμηλότερη τιμή, στα 2.995 δολάρια. Τέλος υπήρχε κιτ αναβάθμισης (με την ανάλογη πλακέτα) για τους κατόχους του παλαιού ΙΙΙ.

## Χαρακτηριστικά

### Υλικό
*Μικροεπεξεργαστής: Synertek 6502A @ στα 2 MHz.
*Μνήμη RAM: 128Kb  επεκτεινόμενη στα 512kB και 256Kb στον III PLUS
*Μνήμη ROM 16Kb.
*Το πληκτρολόγιο 74 πλήκτρων ενσωματώνονταν στην κεντρική μονάδα μαζί με το τροφοδοτικό και τα ηλεκτρονικά κυκλώματα. Η οθόνη ήταν αυτόνομη συσκευή.
*Ενσωματωμένος 5.25" οδηγός δισκέτας (Disk Drive), χωρητικότητας 160Kb.

### Έξοδοι
*Ένα κανάλι ήχου με 7 οκτάβες.
*Έξοδοι: Video out (composite), 4 θύρες επέκτασης (internal slots), σειριακή θύρα (RS-232), και έξοδο οδηγού δισκέτας (Floppy Disk Port).

### Γραφικά
*Απεικόνιση σε κείμενο: 40 ή 80 χαρακτήρες επί 24 γραμμές.
*Απεικονίσεις σε γραφικά: 40 x 40-48 (16 χρώματα), 280 x 160-192 (6 χρώματα), 560 x 160-192 (2 χρώματα)

### Λογισμικό
*Λειτουργικό σύστημα, Apple SOS (*Sophisticated Operating System*).
*Γλώσσα προγραμματισμού, Business BASIC και αργότερα εκδόσεις της *UCSD Pascal*

### Άλλα χαρακτηριστικά
* 4 θύρες επέκτασης (*expansion slots*), που δέχονταν και κάρτες για τον Apple II.
* Δυνατότητα για τοποθέτηση 5 MB εξωτερικής μονάδας σκληρού δίσκου, διπλού οδηγού δισκέτας (floppy disc unit), κάρτας έγχρωμου video και επέκτασης μνήμης.
* Διαστάσεις : 44,4 (πλάτος) x 46,2 (βάθος) x 12,2 (ύψος) σε εκατοστά.
* Τιμή πώλησης:  Ανάλογα με την έκδοση από $4,340 μέχρι $7,800 στις ΗΠΑ και 1.995 λίρες Αγγλίας στο Ηνωμένο Βασίλειο το 1983.

## Φωτογραφίες - Πινακοθήκη

Apple III+.jpg|Apple III Plus
Apple III-aperto.jpg|Η εμπρόσθια όψη, με ανοικτό το καπάκι.
Apple III+ case.jpg|Τα ενδότερα ενός Apple III+
Apple III-scheda madre.jpg|Η μητρική πλακέτα του Apple III
Apple III+ back.jpg|Το πίσω μέρος με τις θύρες επέκτασης
Musee de l'Informatique 10.jpg|Apple ΙΙ και ΙΙΙ.


## Παραπομπές


## Εξωτερικοί σύνδεσμοι

* Inside the Apple III
* The Ill-Fated Apple III
* Many manuals and diagrams
* Sara – Apple /// emulator

Κατηγορία:Προσωπικοί υπολογιστές
Κατηγορία:Ιστορία υπολογιστών
Κατηγορία:Apple
Πλουτώνιο-244

Κύριο άρθρο: *[[Ισότοπα του πλουτωνίου]]*

Το **πλουτώνιο-244** είναι ένα ισότοπο του πλουτωνίου που έχει διάρκεια ημιζωής 80.000.000 χρόνια. Είναι μακροβιότερο από οποιαδήποτε άλλα ισότοπα του πλουτωνίου και από οποιαδήποτε άλλη ακτινίδα εκτός από τις τρεις φυσικά υπαρκτές, το ουράνιο-235 (700 εκατ. χρόνια), το ουράνιο-238 και το θόριο-232. Είναι επίσης μακροβιότερο από οποιαδήποτε άλλα γνωστά ραδιοϊσότοπα εκτός από το σαμάριο-146 (103 εκ. χρ.), το κάλιο-40 (1,25 δισ. χρόνια) και ένα αριθμό από σχεδόν σταθερά ισότοπα με ημιζωές πολύ μεγαλύτερες από την ηλικία του σύμπαντος, όπως είναι το βισμούθιο-209 (19 πεντάκις εκατομμύρια χρόνια).

Πιο ακριβείς μετρήσεις, στις αρχές της δεκαετίας του 1970, έχουν εντοπίσει αρχέγονο πλουτώνιο-244 . Δεδομένου ότι η ηλικία της Γης είναι περίπου 50 ημιζωές, η εναπομείνουσα ποσότητα του πλουτωνίου-244 θα πρέπει να είναι πολύ μικρή. Ωστόσο, δεδομένου ότι το πλουτώνιο-244 δεν μπορεί εύκολα να παραχθεί από φυσική σύλληψη νετρονίων στο περιβάλλον χαμηλής δραστηριότητας νετρονίων των μεταλλευμάτων ουρανίου (βλ. παρακάτω), η παρουσία του δεν μπορεί ευλόγως να εξηγηθεί με οποιοδήποτε άλλο μέσο από τη δημιουργία της διαδικασίας πυρηνοσύνθεσης r στους υπερκαινοφανείς αστέρες. Το πλουτώνιο-244 είναι έτσι το πιο ολιγόζωο και το βαρύτερο αρχέγονο ισότοπο που έχει ανιχνευθεί ή προβλεφθεί θεωρητικά.

Σε αντίθεση με πλουτώνιο-238, πλουτώνιο-239, πλουτώνιο-240, πλουτώνιο-241, και το πλουτώνιο-242, το πλουτώνιο-244 δεν παράγεται σε μεγάλες ποσότητες από τον κύκλο του πυρηνικού καυσίμου, διότι η περαιτέρω σύλληψη νετρονίων στο πλουτώνιο-242 παράγει πλουτώνιο-243 το οποίο έχει μια σύντομη ημιζωή (5 ώρες) και διασπάται γρήγορα με βήτα διάσπαση σε αμερίκιο-243 μη έχοντας πολλές ευκαιρίες να συλλάβει περαιτέρω νετρόνια σε οποιαδήποτε αλλά περιβάλλοντα πολύ υψηλής ροής νετρονίων. Παρ' όλα αυτά, μια πυρηνική έκρηξη από όπλο μπορεί να παραγάγει ορισμένο πλουτώνιο-244 από την ταχεία διαδοχική σύλληψη νετρονίων.
## Παραπομπές


Κατηγορία:Ισότοπα του πλουτωνίου
HMS Dublin (1912)

Το **HMS ''Dublin*** ήταν ελαφρύ [[καταδρομικό]] [[κλάση πλοίου|κλάσης]] *Town*. Μαζί με τα [[HMS Chatham (1911)|HMS *Chatham*]] και [[HMS Southampton (1912)|HMS *Southampton*]] άνηκαν στην υποκλάση *Chatham* και κόστιζαν κατά μέσο όρο 334.053&nbsp;λίρες.

==Περιγραφή==

Το *Dublin* είχε εκτόπισμα 5.400&nbsp;LT (5.500&nbsp;t) με κανονικό φορτίο. Το ολικό μήκος ήταν 139,3&nbsp;m, το πλάτος 14,9&nbsp;m και to [[βύθισμα]] 5,1&nbsp;m. Διέθετε τέσσερα σετ [[τουρμπίνα ατμού|τουρμπίνων ατμού]] [[Parsons Marine Steam Turbine Company|Parsons]]. Κάθε μια έδινε ώθηση σε ένα έμβολο, το οποίο παρήγαγε συνολικά 19,000&nbsp;kW και έδινε μέγιστη ταχύτητα των 25,5&nbsp;[[Κόμβος|kn]]. Οι μηχανές κινούνταν από 12 [[Βραστήρας Γιάρροου|βραστήρες Γιάρροου]]. Το πλοίο μετέφερε μέγιστη ποσότητα 1.260&nbsp;t κάρβουνου και επιπρόσθετα 260&nbsp;t [[μαζούτ]] που ψεκάζονταν πάνω στο κάρβουνο για να αυξηθεί ο ρυθμός καύσης. Με πλήρη αποθέματα είχε εμβέλεια 4.460&nbsp;[[ναυτικό μίλι|ναυτικών μιλίων]] με ταχύτητα 10&nbsp;kn. Το πλήρωμα έφτανε τους 475 αξιωματικούς και ναύτες.

==Επιχειρησιακή ιστορία==
Η εργασίες ναυπήγησης ξεκίνησαν στις 11&nbsp;Απριλίου 1911 στις εγκαταστάσεις της [[	William Beardmore and Company]] κοντά στη [[Γλασκόβη]]. [[Καθέλκυση|Καθελκύστηκε]] στις 30&nbsp;Απριλίου 1912 και ολοκληρώθηκε τον Μάρτιο του επόμενου έτους. Αρχικά εντάχθηκε στη 1η Μοίρα Μάχης αλλά λίγο αργότερα στάλθηκε στη 1η Μοίρα Ελαφρών Καταδρομικών στη [[Μεσόγειος Θάλασσα|Μεσόγειο]]. Από τον Σεπτέμβριο του 1913 έως και τα τέλη του 1914 ανήκε στη 2η Μοίρα Ελαφρών Καταδρομικών.

===Καταδίωξη του *Goeben*===
Στις 4&nbsp;Αυγούστου 1914, ακριβώς πριν από το ξέσπασμα του [[ΑΠΠ|Α΄ Παγκοσμίου Πολέμου]], ο πλοίαρχος [[Τζον Κέλλι]] (John Kelly) καταδίωξε το γερμανικό καταδρομικό *Goeben* στη [[Μεσσήνη (Ιταλία)|Μεσσήνη]] (στη βόρεια ακτή της [[Σικελία]]ς).

===Καλλίπολη και τορπιλισμός===
Τον Φεβρουάριο του 1915 το *Dublin* στάλθηκε στα [[Στενά των Δαρδανελλίων]] όπου υποστήριξε το [[θωρηκτό]] [[HMS Implacable (1899)|HMS *Implacable*]] κατά την διάρκεια αποβατικής ενέργειας στο [[Ακρωτήριο Έλλης|ακτρωτήριο της Έλλης]] (25 Απριλίου 1915). Τον επόμενο μήνα στάλθηκε στο [[Μπρίντιζι]]. Στις 9&nbsp;Ιουνίου 1915 κατά την διάρκεια περιπολίας στις αλβανικές ακτές με συνοδεία γαλλικών και ιταλικών [[αντιτορπιλικό| αντιτορπιλικών]] τορπιλίστηκε από το [[Αυστροουγγαρία|αυστροουγγρικό]] [[υποβρύχιο]] [[SM U-4 (αυστροουγγρικό υποβρύχιο)|U-4]] και υπέστη σοβαρές ζημιές. Κατάφερε να πλεύσει με ταχύτητα 17&nbsp;kn πίσω στο Μπρίντιζι αλλά τέθηκε εκτός μάχης για πολλούς μήνες και αναγκάστηκε να επιστρέψει στο [[Ηνωμένο Βασίλειο]] για μετασκευή.

===Σε εγχώρια ύδατα===
Από το 1916 έως το 1919 εντάχθηκε μαζί με τα [[HMS Southampton (1912)|* Southampton*]], [[HMS Birmingham (1913)|* Birmingham*]] και [[HMS Nottingham (1913)|*Nottingham*]], στη 2η Μοίρα Ελαφρών Καταδρομικών του [[Μεγάλος Στόλος|Μεγάλου Στόλου]] ([[αγγλικά]]: *Grand Fleet'').

## Παραπομπές


## Βιβλιογραφία
* 
* 

## Εξωτερικοί σύνδεσμοι
* 

Κατηγορία:Βρετανικά πολεμικά πλοία του Α' Παγκοσμίου Πολέμου
Κατηγορία:Καταδρομικά κλάσης Town (1910) του Βασιλικού Ναυτικού
Ζοζέφ Ζοφρ

Ο **Ζοζέφ Ζακ Σεζαίρ Ζοφρ** (γαλλ.*Joseph Jacques Césaire Joffre*, 12 Ιανουαρίου 1852 - 3 Ιανουαρίου 1931) ήταν Γάλλος στρατηγός στον Α΄ Παγκόσμιο Πόλεμο. Θεωρείται υπεύθυνος για την ανασύνταξη των συμμαχικών στρατευμάτων που οδήγησε στην ήττα των Γερμανών στην καθοριστική Πρώτη Μάχη του Μάρνη το 1914 και τη μετέπειτα σταθεροποίηση του δυτικού μετώπου. Η δημοτικότητά του τού έδωσε το προσωνύμιο *Papa Joffre* (Παπά Ζοφρ).

Είναι επίσης ένας από τους πιο αμφιλεγόμενους στρατιωτικούς ηγέτες του εικοστού αιώνα, κυρίως λόγω της χρήσης της στρατιωτικής στρατηγικής της «ολομέτωπης επίθεσης», η οποία ήταν εξαιρετικά δαπανηρή σε ανθρώπινες ζωές και είχε πενιχρά αποτελέσματα. Αυτή η τακτική χρησιμοποιήθηκε κατά τη Μάχη των Συνόρων και τη Μάχη του Μάρνη. Το 1916 αντικαταστάθηκε από τον Ρομπέρ Νιβέλ. Το 1918 εξελέγη στη Γαλλική Ακαδημία.

## Παραπομπές


Κατηγορία:Γάλλοι στρατιωτικοί
Κατηγορία:Γάλλοι πρωταγωνιστές του Α' Παγκοσμίου Πολέμου
Παναγιώτης Κατερίνης

Ο **Παναγιώτης Κατερίνης-Αδάμης** (Κακκόβατος Ηλείας 1920 - 4 Φεβρουαρίου 2013) ήταν Έλληνας αντιστασιακός και πολιτικός, ο οποίος χρημάτισε 2 φορές βουλευτής Πειραιά με την ΕΔΑ, της οποίας υπήρξε ιδρυτικό στέλεχος.
Απέκτησε έναν γιο, τον Αντρέα, με τη σύζυγό του, Ζωή.

## Αντιστασιακή δράση και διώξεις
Εντάχθηκε στο ΚΚΕ όταν ήταν ακόμα μαθητής και για το λόγο αυτό αποβλήθηκε από το Γυμνάσιο Κυπαρισσίας και πήγε στο Γυμνάσιο του Πύργου. Εν συνεχεία πήγε στην Αθήνα.

Δραστηριοποιήθηκε με την ΕΠΟΝ Πελοποννήσου της οποίας ήταν γραμματέας. Για τη δράση του πιάστηκε και βασανίστηκε από τους Ιταλούς στην Πάτρα. Κατά τον εμφύλιο πόλεμο εκτοπίστηκε στη Μακρόνησο. Από τα βασανιστήρια έχασε τα λογικά του και μεταφέρθηκε με τους συντρόφους του στο Δαφνί. Υπέστη νέες διώξεις κατά τη χούντα και συνολικά είχε χρόνο φυλάκισης και εξορίας 28,5 χρόνων. 

## Πολιτική σταδιοδρομία
Εξελέγη βουλευτής με την ΕΔΑ στις εκλογές του 1951 και σε εκείνες του 1963. Μετά τη Μεταπολίτευση συνετέλεσε στην επανίδρυση της ΕΔΑ. Ήταν μέλος της Εκτελεστικής Επιτροπής του κόμματος. Παρέμεινε στην αριστερά μέχρι το τέλος της ζωής του.

Πέθανε σε ηλικία 93 ετών, το 2013 και η κηδεία του ήταν πολιτική (έγινε πολιτική τελετή στο Πρώτο Νεκροταφείο Αθηνών). Τάφηκε στη γενέτειρά του.

## Παραπομπές


Κατηγορία:Βουλευτές εκλεγμένοι με την ΕΔΑ
Κατηγορία:Βουλευτές Πειραιά
Κατηγορία:Μέλη της ΕΠΟΝ